299 Propheta

Hoc nomen cum habeat h. post p. non descendit a profor, profaris, sed pocius a procul et phonos, quo[[1]](#endnote-1) est sonus, eo quod longe preuisa pronunciet. Vnde nota quod viri propheto intelligebant que videbant mali. Autem non secundum illud Job [13:1]: *Omnia vidit oculus meus, et intellexi singula*. Quod exponens Gregorius, *Moralia*, 11, dicit, Cum aliud ostenditur, uel auditur, quod non intelligitur, prophecia non est. Sicut patet de sompno Pharonis et de visione Balthazar. Vnde et prophecie falsi distinguntur a veris in tribis.

Primo, quantum ad reuelacionis ardorem, quia boni propheant mediante Domino, lumine, et bonis angelis, sed non pseudo prophete, sequuntur spiritum proprium et malos angelos.

Secundo, quantum ad intencionis prenunciacionem quia falsorum intencio est aliquod lucrum temporale, sicut dicitur Ezech. 13[:19]: *Violant me ad populum meum propter pugillum hordei, et fragmen panis*. Et in Micheas [3:5] dicitur nisi *quis dederit in ore eorum quippiam*, mox *sanctificant super eum prælium*. Sed bonorum intencio recto finem ordinatur.

¶ Tercio, quantum ad certitudinem prenunciatorum, quia bonorum prophecia innititur diuine presciencie. Malorum vero demonum presciencie que solummodo coniecturalis est.

¶ Est ergo prophecia rerum latencium ex diuina inspiracione manifestacio. Et ideo secundum Gregorium, *Super Ezechielem*, homilia prima, prophetia est non solum quando predicit futura, sed etiam quando prodit occulta. Et potest esse de prelato ut ibi in principio creauit Deus celum et terram et de presenti quando animus Elysei erat presens in sancto Giezi, [4 Reg. 5:26].

¶ Et in istis duobus casibus prophecia perdit ethimologiam nominis sui, quia tunc non propheantur quod futurum est. /f.94vb/

¶ Item, notandum quod spiritus prophetie aliquando menti prophete deest, non semper presto est. Ideo, prophetia pocius dicitur actus pro tempore dispensatiue, accomodatus quam habitus, quatinus cum illum spiritum prophetie non habent, cognoscunt se ex dono habere quod habent. Vnde et Elyseus dixit ad Giezi [4 Reg. 4:27]: *Dominus celauit a me et non indicauit michi*. Et Amos [7:14] propheta spiritu absente dixit, *Non sum propheta*, quasi dicens, non habeo modo spiritum prophecie.

¶ Christus igitur signanter dicitur propheta. Primo, quia intellectorum secretorum. Nam Deus scientia. Autem Deus scrutans renes, et corda, [Apoc. 2:23]. Cuius oculi omnia sunt[[2]](#endnote-2) nuda et aperta cuius sermo viuus et efficarum pene trabilior omni gladio aucipiti.

Secundo, quia reuelator occultorum. Vnde ipse dicit in Johan. [15:15]: *Omnia* quæ *audivi a Patre meo, nota feci vobis*.[[3]](#endnote-3)

¶ Tercio, quia pronunciator futurorum. Vnde in Johan. [14:29]: Predixi *vobis* antequam *fiat: ut cum factum fuerit, credatis*. Et dicitur Christus propheta magnus non solum quod Dominus propheta, sed quia totum spiritum accepit quem habet in Heb. [13.14]: *Manentem*. Cui datus est spiritus sine mensura in quo plenitudo diuinitatis habitat corporaliter.

¶ Ceteri de plenitudine eius acceperunt et ad horam quia vnguentum descendit a capite in barbam et unde in oram vestimenti veniet ergo propheta magnus de quo dicitur in Deut. [18:15]: *Prophetam suscitabit* vobis *Deus de fratribus* vestris.

1. quo ] *add*. ~~ad~~ F.128. [↑](#endnote-ref-1)
2. sunt ] *add*. ~~scrutans~~ F.128. [↑](#endnote-ref-2)
3. *vobis* ] *add*. ~~antequam fiat ut cum factum fuerit~~ F.128.

 [↑](#endnote-ref-3)